**Palvelutarjonta vammaisille vahvistuu Oulussa**

Validia Asuminen tuo Ouluun uusia palveluita ja asuntoja vammaisille henkilöille. Maaliskuussa ovensa avaa Oulun Toppilansalmeen 17 henkilölle mitoitettu asumispalveluyksikkö. Asuntoihin ja taloon pääsee tutustumaan torstaina 2.3. klo 15–18 osoitteessa Höyrymyllyntie 5.

Talo tarjoaa palveluita vammaisille henkilöille, jotka tarvitsevat vamman tai sairauden vuoksi apua arjen toimiin.

- Uudessa talossa jokaisella asukkaalla on oma asunto ja hänen haluamansa määrä itsenäisyyttä ja yksityisyyttä. Asukas saa tarvitsemansa palvelut ja pääsee elämään oman näköistä elämää, kertoo palvelujohtaja Teija Lehtiniemi Validia Asumisesta.

Uuden talon lisäksi Oulun Lintulassa sijaitsevassa Validia-talossa remontoidaan tiloja monialaisen palveluasumisen tarpeisiin. Talossa aloittaa syyskuussa aiempien palveluiden rinnalla uusi monialaisen palveluasumisen yksikkö.

- Tarjoamme kodin niille ihmisille, joiden on ollut hankalaa löytää sopivaa palveluasumisen muotoa. Asiakkaillamme voi olla vaikean liikuntavamman lisäksi esimerkiksi vaikea aivovamma, avaa tuleva palveluesimies Tuomas Kansanniva.

Oulun Validia-taloon on tulossa yhdeksän paikkaa monialaisen palveluasumisen tarpeisiin. Talon muu toiminta jatkaa ennallaan tarjoten ympärivuorokautista palveluasumista asukkailleen.

Lisätietoja:

Pohjois-Suomen palvelujohtaja Teija Lehtiniemi, Validia Asuminen, p. 040 709 1232